Power заявиха, че няма промяна в схемите на търговия. Групата PGTEX изтъкна, че появата на внос на ТСВ от Мароко не е била в ущърб на вноса на ТСВ от Китай. Напротив, увеличението на вноса на ТСВ от Мароко е по-малко съществено от паралелното увеличение на вноса на ТСВ от Китай.
 (58)
 Както е разяснено в съображения 47—56 по-горе, в сравнение с 2019 г. Комисията наблюдава през 2020 г. увеличение на износа на ТСВ от Мароко за Съюза, както и значително увеличение на вноса на ровинг от стъклени влакна от Китай за Мароко. Това само по себе си представлява промяна в схемите на търговия.
 (59)
 Освен това, въпреки че общият износ на ТСВ от Китай за Съюза действително се е увеличил, обобщените таблици, предоставени от PGTEX China в рамките на настоящото разследване във връзка със заобикаляне на мерките, показват, че обемът на износа на PGTEX China — дружеството майка на PGTEX Morocco SARL и негов единствен доставчик на ровинг от стъклени влакна — за Съюза е бил над 2 пъти по-малък през 2020 г. в сравнение с 2018 г. и дори над 3 пъти по-малък през 2020 г. в сравнение с 2019 г.
 (60)
 Поради това Комисията успя да установи промяна в схемите на търговия и отхвърли твърденията.
 2.3.3. Заключение относно промяната в схемите на търговия
 (61)
 Нарастването на износа на ТСВ от Мароко за Съюза представлява промяна в схемите на търговията между Мароко и Съюза по смисъла на член 23, параграф 3 от основния регламент, заедно със значителното увеличение през 2020 г. в сравнение с 2019 г. на китайския износ на ровинг от стъклени влакна за Мароко, както е показано в таблица 2. От друга страна, не са открити доказателства относно предполагаемото заобикаляне на изравнителните мерки по отношение на ТСВ с участието на Египет.
 2.4. Естество на практиките на заобикаляне, за които няма достатъчно основание или икономическа обосновка, различни от налагането на изравнителното мито
 (62)
 В съответствие с член 23, параграф 3 от основния регламент промяната в схемите на търговия трябва да произтича от практика, процес или дейност, за които няма достатъчно основание или икономическа обосновка, различни от налагането на митото.
 (63)
 Комисията припомни, че практиката, процесът или дейността включват изпращането на продукта, който е обект на съществуващите мерки, през трети държави, както и операции по комплектуване на части/доокомплектуване в трета държава, както е разяснено в съображение 16.
 (64)
 Според изявлението на мароканските органи, посочено в съображение 15, първият контакт с групата PGTEX за изграждане на предприятие в Мароко е осъществен на 20 март 2019 г., един месец след започване на първоначалното антидъмпингово разследване (17) и два месеца преди започване на първоначалното антисубсидийно разследване (18). PGTEX Morocco SARL е създадено на 2 октомври 2019 г., т.е. около 5 месеца след започване на антисубсидийното разследване. Това съвпадение във времето навежда на мисълта, че потенциалното налагане на митата е било причината за създаването на PGTEX Morocco SARL.
 (65)
 Въз основа на представения от PGTEX Morocco SARL списък на продажбите, през 2020 г. всички експортни продажби на PGTEX Morocco SARL са насочени